turjo4nis/wikipedia-bn-dump-20250701 huggingface dataset:
আবু হায়দার

আবু হায়দার রনি (জন্ম: ১৪ ফেব্রুয়ারি, ১৯৯৬) বাংলাদেশের একজন ক্রিকেটার। বিপিএল ২০১৫ এর মাধ্যমে তিনি সবার কাছে পরিচিত হয়ে ওঠেন। বিপিএল ২০১৫ তে তিনি কুমিল্লা ভিক্টোরিয়ানস এর হয়ে খেলেন।

জন্ম 
আবু হায়দার রনি ১৪ই ফেব্রুয়ারি ১৯৯৬ সালে বাংলাদেশের নেত্রকোণা জেলার বাহাট্টা থানার রায়পুর ইউনিয়নের নোয়াপাড়া গ্রামে জন্মগ্রহণ করেন। তার বাবা জালালউদ্দিন। তিনি গ্রামের হাটে ধান-চালের ব্যবসা করতেন।

পড়াশোনা 
আবু হায়দার রনি পড়াশোনা করেছেন নেত্রকোণার আঞ্জুমান সরকারি আদর্শ উচ্চ বিদ্যালয়ে। সেখান থেকে তিনি আবু আব্বাস ডিগ্রী কলেজে ভর্তি হন।

ক্যারিয়ার 
আবু হায়দার রনি বাংলাদেশের বয়সভিত্তিক দলে খেলেন। তিনি বর্তমানে ঢাকা মেট্রোর হয়ে জাতীয় লীগে খেলছেন। এছাড়াও তিনি বিপিএল ২০১৫ তে তিনি কুমিল্লা ভিক্টোরিয়ানস এর হয়ে খেলেছেন। এছাড়াও তিনি হাই পারফরম্যান্স দলে ডাক পান।

২০ জানুয়ারি, ২০১৬ তারিখে সফরকারী জিম্বাবুয়ের বিপক্ষে টুয়েন্টি২০ আন্তর্জাতিকে অভিষেক ঘটে তার। খুলনার শেখ আবু নাসের স্টেডিয়ামে অনুষ্ঠিত ৩য় টি২০আইয়ে তার সাথে মোসাদ্দেক হোসেন, মুক্তার আলী ও মোহাম্মাদ শহীদেরও অভিষেক হয়েছিল। কিন্তু এ অভিষেক পর্বটি তেমন সুখকর হয়নি। ঐ খেলায় তার দল ৩১ রানে পরাজিত হয়।

২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়।

সফলতা 
আবু হায়দার রনি বাংলাদেশ অনূর্ধ্ব-১৭,অনূর্ধ্ব-১৯ বয়সভিত্তিক দলের হয়ে ভাল খেলেন। ২০১২ সালের জুনে, মালয়েশিয়ায় এসিসি অনূর্ধ্ব-১৯ টুর্নামেন্টের একটি ম্যাচ দিয়ে রনি নিজেকে চেনান। সেই ম্যাচে মাত্র ৫.৪ ওভারে ১০ রানে ৯ উইকেট নিয়েছিলেন। তাছাড়া বিপিএল ২০১৫ তে তিনি ২য় সেরা উইকেট শিকারি ছিলেন। তিনি বিপিএল ২০১৫ তে ৪৫.৪ ওভার বোলিং করে ৩১৬ রান দিয়ে ২১ উইকেট পেয়েছেন। তিনি হাই পারফর্ম্যান্স দলে রয়েছেন।

তথ্যসূত্র 
 

জীবিত ব্যক্তি
বাংলাদেশী ক্রিকেটার
১৯৯৬-এ জন্ম
বাংলাদেশের টুয়েন্টি২০ আন্তর্জাতিক ক্রিকেটার
কুমিল্লা ভিক্টোরিয়ান্সের ক্রিকেটার
লিজেন্ডস অব রূপগঞ্জের ক্রিকেটার
ভিক্টোরিয়া স্পোর্টিং ক্লাবের ক্রিকেটার
বাংলাদেশ মধ্যাঞ্চলের ক্রিকেটার
বাংলাদেশের একদিনের আন্তর্জাতিক ক্রিকেটার
ঢাকা থেকে আগত ক্রিকেটার
গাজী গ্রুপের ক্রিকেটার
নেত্রকোণা জেলার ব্যক্তি
২১শ শতাব্দীর বাংলাদেশী পুরুষ ক্রীড়াবিদ
আমেরিকান ইন্টারন্যাশনাল ইউনিভার্সিটি-বাংলাদেশের প্রাক্তন শিক্ষার্থী
মারিয়া লিমানস্কায়া

মারিয়া লিমানস্কায়া (ভুল করে আনা পাভলোভা বলেও উল্লেখ করা হয়) দ্বিতীয় বিশ্বযুদ্ধকালে তিন বছর রেড আর্মির নারী সৈনিক হিসেবে কাজ করেছেন। ১৯৪৫ সালে বার্লিন যুদ্ধের পর ব্রান্ডেনবুর্গ ফটকে যান চলাচল নিয়ন্ত্রণ করে পরিচিতি পান। তখন থেকে নাৎসি জার্মানির বিরুদ্ধে মিত্র শক্তির বিজয়ের প্রতীক হয়ে উঠেন।

জীবনী

প্রারম্ভিক জীবন ও সামরিক চাকুরি 
মারিয়া লিমানস্কায়া ১৯২৪ সালে জন্ম গ্রহণ করেন, দ্বিতীয় বিশ্বযুদ্ধের চরম সময়ে ১৯৪২ সালে রেড আর্মিতে যোগ দেন। তখন তার বয়স ছিল ১৮ বছর। তখন স্টাভকা (শীর্ষ সোভিয়েত কর্তৃপক্ষ) ২,০০০ কিলোমিটারের (১,২০০ মাইল) বিশাল যুদ্ধক্ষেত্রের জন্য সৈন্য যোগান দিতে স্বল্প প্রশিক্ষিত সৈন্য নিয়োগ করতে থাকে; এজন্য তখন সেনাবাহিনীতে কম বয়সী পুরুষ ও নারীদের অন্তর্ভুক্ত করা শুরু হয়। যুদ্ধ জুড়ে রেড আর্মিতে প্রায় ৮০০,০০০ নারী অংশ নেয়।  মারিয়া সামরিক জীবনে কয়েকবার মৃত্যূর মুখ থেকে বেঁচে যাওয়ার কারণে কিছু পরিচিতি পান। একবার বোমায় গুড়িয়ে দেয়ার মাত্র কয়েক সেকেন্ড আগে তিনি একটি ভবন থেকে বেড়িয়ে গিয়েছিলেন। তিনি ম্যালেরিয়াতেও আক্রান্ত হয়েছিলেন।

ব্রান্ডেনবুর্গ ফটক ও বিজয় প্রতীক 
১৯৪৫ সালের মে মাসের প্রথম দিকে বার্লিন যুদ্ধ শেষ হওয়ার পর জুলাইর শেষের দিকে পস্টডাম সম্মেলনের সময় লিমানস্কায়াকে ব্রান্ডেনবুর্গ গেটে যান চলাচল নিয়ন্ত্রণের দায়িত্ব দেয়া হয়।
তখন দায়িত্ব পালনের সময় তার ছবি তোলা হয়, ভিডিও করা হয়, এমনকি রাশিয়ার সরকারি বার্তা সংস্থা টিলিয়েগ্রাফনয়ে আজিয়েন্তস্তভো সভিয়েতস্কোগো সয়ুজা ("টেলিগ্রাফ এজেন্সি অব দি সোভিয়েত ইউনিয়ন"; তাস)-এর সাংবাদিক ইউজেনি হ্যালডে তার সাক্ষাৎকার নেন। তার ছবি দেশ বিদেশের পত্র-পত্রিকায় ব্যাপকভাবে প্রকাশিত হতে থাকে, এবং রাতারাতি নাৎসি জার্মানির বিরুদ্ধে বিজয়ের প্রতীক হয়ে উঠেন। পরবর্তীতে পস্টডামে যাওয়ার পথে ব্র্যান্ডেনবুর্গ ফটক পার হওয়ার সময় ব্রিটশ নেতা উইন্সটন চার্চিল লিমানস্কায়ার সাথে সংক্ষিপ্ত বাক্যালাপ করেন। পরবর্তীতে এই সাক্ষাৎ সম্পর্কে লিমানস্কায়া বলেন, "তাকে ঠিক তেমনই দেখাচ্ছিল যেমন আমি ভেবেছি, চুরূট ফুকছিলেন।"

পরবর্তী জীবন ও বিবাহ 
যুদ্ধ শেষে লিমানস্কায়া সাধারণ জীবনে ফিরে আসেন এবং বিয়ে করেন। কিন্তু বিয়ে বেশি দিন টিকে নি, তিনি তার দু্ই মেয়ে নিয়ে আলাদা হতে বাধ্য হন। পরবর্তীতে লিমানস্কায়া আবার বিয়ে করেন, ভিক্তর নামের এক পুরোনো সহকর্মীকে বিয়ে করেন যার সাথে জীবনের বাকি ২৩টি বছর কাটিয়েছিলেন। ধারণা করা হয় তিনি তার জীবনের শেষ বছরগুলি কাটিয়েছিলেন সারাটোভের স্ভনারিওভকা গ্রামে। লিমানস্কায়ার পাঁচজন নাতি-নাতনি বেঁচে আছেন, যাদের তিনজন এখন জার্মানিতে বাস করে। কোনো এক অজানা কারণে টেলিভিশন তথ্যচিত্র ও অন্যান্য গণ উপস্থাপনায় প্রায়ই তাকে "আনা পাভলোভা" হিসবে বর্ণনা করা হয়।

তথ্যসূত্র

উৎস

ছাপাকৃত

অনলাইন

বহিঃসংযোগ 
 Maria Limanskaya interview with English subtitles on YouTube

১৯২৪-এ জন্ম
দ্বিতীয় বিশ্বযুদ্ধে নারী
দ্বিতীয় বিশ্বযুদ্ধের সোভিয়েত সামরিক কর্মকর্তা
জীবিত ব্যক্তি
সোহেল চৌধুরী

সোহেল চৌধুরী (১৯ অক্টোবর ১৯৬৩ - ১৮ ডিসেম্বর ১৯৯৮) ছিলেন বাংলাদেশী চলচ্চিত্রের একজন অভিনেতা ও ব্যবসায়ী। বাংলাদেশী গণমাধ্যমে তাকে বাংলাদেশী চলচ্চিত্রের আশি ও নব্বই দশকের একজন জনপ্রিয় অভিনেতা হিসেবে বর্ণনা করা হয়।

প্রাথমিক জীবন 
সোহেল চৌধুরী ১৯৬৩ সালের ১৯শে অক্টোবর ঢাকার বনানীতে জন্মগ্রহণ করেন। তার বাবার নাম তারেক আহমেদ চৌধুরী এবং মাতা  নূরজাহান বেগম।

অভিনয় জীবন 
১৯৮৬ সালে সোহেল চৌধুরীর প্রথম অভিনীত চলচ্চিত্র মুক্তি পায়। ১৯৮৪ সালের নতুন মুখের সন্ধানের মাধ্যমে দেশীয় চলচ্চিত্রে প্রবেশ করেন। তিনি সেই বছরেই নির্মাতা এফ কবির চৌধুরী পরিচালিত পর্বত চলচ্চিত্রের মাধ্যমে অভিষেক হয়। তিনি ৩০টিরও বেশি চলচ্চিত্রে অভিনয় করেছিলেন। সোহেল চৌধুরী কয়েকটি ছবিতে পার্শ্ব-চরিত্রে অভিনয় করেন।

চলচ্চিত্রের তালিকা

ব্যক্তিগত জীবন ও মৃত্যু
১৯৮৬ সালে সোহেল চৌধুরী তার সহ-অভিনেত্রী পারভীন সুলতানা দিতিকে বিবাহ করেন। দিতির সাথে সাংসারিক জীবনে তাদের দুই  সন্তান আছে। ১৯৮৭ সালে জন্ম হয় দিতি-সোহেল দম্পতির প্রথম সন্তান লামিয়া চৌধুরীর। ১৯৮৯ সালে এ দম্পতির ছেলে দীপ্ত চৌধুরীর জন্ম হয়। নব্বই দশকের মাঝামাঝি সময়ে দিতি ও সোহেল চৌধুরীর দাম্পত্য জীবনের বিচ্ছেদ ঘটে। ১৯৯৮ সালের ১৮ ডিসেম্বর বনানীর ১৭ নম্বর রোডের আবেদীন টাওয়ারে ট্রাম্পস ক্লাবের নিচে সোহেলকে গুলি করে হত্যা করা হয়।

তথ্যসূত্র

বহিঃসংযোগ
 

১৯৬৩-এ জন্ম
১৯৯৮-এ মৃত্যু
২০শ শতাব্দীর বাংলাদেশী অভিনেতা
বাংলাদেশী নাট্য অভিনেতা
বাংলাদেশী চলচ্চিত্র অভিনেতা
হবিগঞ্জ জেলার ব্যক্তি
ঢাকায় খুন হওয়া ব্যক্তি
খুনের শিকার পুরুষ
বাংলাদেশী খুনের শিকার
আবু বারকাত আতাউর গণী খান চৌধুরী

আবু বারকাত আতাউর গণি খান চৌধুরী (১ নভেম্বর ১৯২৭ - ১৪ এপ্রিল ২০০৬) ছিলেন একজন ভারতীয় রাজনৈতিক ব্যক্তিত্ব যিনি মালদহ লোকসভা কেন্দ্র থেকে ভারতের জাতীয় কংগ্রেসের প্রার্থী হিসাবে ১৯৮০ খ্রিষ্টাব্দ থেকে ২০০৬ খ্রিষ্টাব্দ পর্য্যন্ত ভারতীয় সংসদের সদস্য নির্বাচিত হন। তার আগে তিনি পশ্চিমবঙ্গ রাজ্য সরকারের সেচ ও শক্তি দপ্তরের মন্ত্রী ছিলেন।

বংশ পরিচয় 
গণি খান চৌধুরী পশ্চিমবঙ্গের মালদহ জেলার একটি সম্ভ্রান্ত মুসলিম পরিবারে জন্মগ্রহণ করেন। তার বাবা খান বাহাদুর আবু হায়াত বি. খান চৌধুরী ব্রিটিশ ভারতের মালদহ জেলার একজন জমিদার ছিলেন।

গণি খান চৌধুরীর পরিবারের অন্যান্য অনেক সদস্যই রাজনীতির সাথে জড়িত। তার ভাই আবু হাসেম খান চৌধুরী ভারতের জাতীয় কংগ্রেস দলের একজন নেতা এবং মালদহ দক্ষিণ লোকসভা কেন্দ্রের সাংসদ।

তার আরেক ভাই আবু নাসের খান চৌধুরী সুজাপুর বিধানসভা কেন্দ্রের বিধায়ক ছিলেন এবং তিনি পশ্চিমবঙ্গ সরকারের বিজ্ঞান ও প্রযুক্তি দপ্তরের মন্ত্রীত্বও সামলেছেন। ২০১৫ সালে তিনি কংগ্রেস ছেড়ে সর্বভারতীয় তৃণমূল কংগ্রেস দলে যোগ দেন।

গণি খান চৌধুরীর ছোট বোন রুবি নুর সুজাপুর বিধানসভা কেন্দ্র থেকে বিধায়ক নির্বাচিত হয়েছিলেন।

তার ভাইপো ইশা খান চৌধুরীও (আবু নাসের খানের পুত্র) ২০১৬ থেকে ২০২১ পর্যন্ত সুজাপুর বিধানসভা কেন্দ্রের বিধায়ক ছিলেন এবং ২০১১ থেকে ২০১৬ পর্যন্ত তিনি বৈষ্ণবনগর বিধানসভা কেন্দ্র থেকে পশ্চিমবঙ্গ বিধানসভার সদস্য ছিলেন।

গণি খানের ভাগ্নি মৌসম নুর (রুবী নূরের কন্যা) ২০০৯ থেকে ২০১৯ সাল পর্যন্ত মালদহ উত্তর লোকসভা কেন্দ্রের সাংসদ ছিলেন। তিনি বর্তমানে রাজ্যসভার সাংসদ।

বিতর্ক 
লোকসভায় সদস্য হিসাবে তথ্য দেবার সময় গণি খান চৌধুরী দাবি করেছিলেন যে তিনি একজন ব্যারিস্টার। পরবর্তীকালে তার এই দাবি মিথ্যে প্রমানিত হয় এবং বিরোধীদের দ্বারা তিনি সমালোচিত হন।

তথ্যসূত্র 

১৯২৭-এ জন্ম
২০০৬-এ মৃত্যু
মালদহ জেলার ব্যক্তি
পশ্চিমবঙ্গের ভারতীয় জাতীয় কংগ্রেসের রাজনীতিবিদ
কলকাতার রাজনীতিবিদ
বাঙালি মুসলিম
চতুর্দশ লোকসভার সদস্য
পশ্চিমবঙ্গ বিধানসভার সদস্য ১৯৬৭-১৯৬৯
পশ্চিমবঙ্গ বিধানসভার সদস্য ১৯৬৯-১৯৭১
পশ্চিমবঙ্গ বিধানসভার সদস্য ১৯৭১-১৯৭২
পশ্চিমবঙ্গ বিধানসভার সদস্য ১৯৭২-১৯৭৭
পশ্চিমবঙ্গ বিধানসভার সদস্য ১৯৭৭-১৯৮২
ভারতের রেলমন্ত্রী
সপ্তম লোকসভার সদস্য
অষ্টম লোকসভার সদস্য
নবম লোকসভার সদস্য
দশম লোকসভার সদস্য
একাদশ লোকসভার সদস্য
দ্বাদশ লোকসভার সদস্য
ত্রয়োদশ লোকসভার সদস্য
পশ্চিমবঙ্গের লোকসভা সদস্য
২০শ শতাব্দীর বাঙালি
পশ্চিমবঙ্গ বিধানসভার সদস্য ১৯৫১-১৯৫৭
নেভাডা স্টেট রুট ২৮

স্টেট রুট ২৮(এসআর২৮) একটি ১৬.২ মাইল(২৬.১কিমি) রাস্তা, যেটি লেক তাহো-এর উত্তরপূর্ব উপকূল বরাবর চলে গেছে। এসআর ২৮ শুরু হয়েছে ইউএস ৫০-এ এবং সীমানা বরাবর এসআর ২৮ হিসেবে চলে গিয়ে শেষ হয়েছে ক্যালিফোর্নিয়া রাজ্য সীমানার ক্রিস্টাল বে-তে। হাইওয়েটি ক্যালিফোর্নিয়ায় প্রবেশ করা তিনটি নেভাডা স্টেট রুটের একটি; অন্যদুটি হলো এসআর ৮৮ ও এসআর ২৬৬। ১৯৯৬ সালের সেপ্টেম্বর থেকে এসআর ২৮ জাতীয় সীনিক বাইওয়ে সিস্টেমের এবং ১৯৯৪ সালের জুন থেকে স্টেট সীনিক বাইওয়ে সিস্টেমের অংশ।
হাইওয়েটি কার্সন সিটির গ্রামীণ অংশের পাশাপাশি ডগলাস কাউন্টি ও ওয়াশো কাউন্টির মধ্যদিয়ে চলে গেছে। ১৯৪৮ সালে এসআর ২৮ এর নকশা করা হয় এবং এপর্যন্ত বড় ধরনের কোনো পরিবর্তন করা হয়নি।

রুট বর্ণনা

এসআর ২৮ শুরু হয় ইউএস রুট ৫০(ইউএস ৫০) নেভাডার ডগলাস কাউন্টিতে। সেখান থেকে এটি লেক তাহো-নেভাডা রাজ্য পার্কের সীমানা তৈরি করে উত্তরে চলে যায় যতক্ষণ না এটি কার্সন সিটিকে অতিক্রম করে। এরপর হাইওয়েটি ওয়াশো কাউন্টিতে প্রবেশ করে, যেখানে এটি হ্যামবোল্ড-টৈয়াবে জাতীয় বনে প্রবেশ করে। এরপর এটি ইনক্লাইন গ্রামের মধ্যদিয়ে উত্তর-পশ্চিমে চলে যায়। পশ্চিম ইনক্লাইন গ্রামে, এসআর ২৮ মিলিত হয় এসআর ৪৩১ এর সাথে, যেটি রেনোর উত্তরপূর্ব অংশের সাথে সরাসরি যুক্ত হয়। ক্যালিফোর্নিয়া রাজ্য সীমানার কিছু পূর্বে এটি দক্ষিণে মোড় নিয়ে সমান্তরালভাবে চলতে থাকে এবং অবশেষে ক্রিটাল বে-তে ক্যালিফোর্নিয়ায় প্রবেশ করে। রাস্তাটি ক্যালিফোর্নিয়া স্টেট রুট ২৮ নামে ক্যালিফোর্নিয়ার সীমান্তের পশ্চিমে চলে গেছে।

রুটটি লেক তাহো-পূর্ব উপকূল ড্রাইভ সীনিক বাইওয়ের উত্তর অংশ হিসেবে জাতীয় সীনিক বাইওয়ে কার্যক্রমের সময় নকশা করা হয়। এসআর ২৮ একটি স্টেট সীনিক বাইওয়ে হিসেবেও নকশা করা হয়েছিল। এস আর জাতীয় হাইওয়ে সিস্টেমের অংশ নয়। প্রতিদিন গড়ে ১১,৩০০ টি গাড়ি এসআর ২৮ রুটটিতে যাতায়াত করে।

ইতিহাস

১৯৩২ সালে এসআর ২৮ রাস্তাটি পাকা করা হয় এবং এর আগে ১৮৮০ সাল পর্যন্ত কাঠ শিল্পে ফ্লুমস সরবরাহের জন্য ব্যবহৃত হত। ১৯৪৮ সালে যেমন ছিল, বর্তমান সময় পর্যন্ত রুটটি একই নকশায় রয়েছে। টেলিভিশন ধারাবাহিক বোনাজারর শুটিংস্থল, পন্ডেরোসা র‍্যাঞ্চের কারণে হাইওয়েটি বহু বছর ধরে খ্যাতি অর্জন করেছে। ৭ জুন ১৯৯৪ সালে নেভাডা পরিবহন বিভাগ(এন.ডি.ও.টি), সীনিক বাইওয়ে হিসেবে এসআর ২৮ কে উত্তর উপকূল রোড নামে নকশা করে। পরে ১৯৯৬ সালের সেপ্টেম্বরে, এসআর ২৮ ও ইউএস ৫০ এর কিছু অংশ লেক তাহো-পূর্ব উপকূল ড্রাইভ, জাতীয় সীনিক বাইওয়ে হিসেবে নকশা করা হয়।

প্রধান সংযোগসমূহ
বিশেষ দ্রষ্টব্য: নেভাডার মাইলস্টোন গুলো সব কাউন্টি লাইনকে পুনর্বিন্যাস করে; শুরু ও শেষের দূরত্বের মাইলস্টোন গুলো কাউন্টি কলামে দেয়া হলো।

আরও দেখুন

তথ্যসূত্র

বহিঃসংযোগ

AARoads: নেভাডা ২৮

নেভাডা অঙ্গরাজ্যের মহাসড়ক
যুক্তরাষ্ট্রের মহাসড়ক
গণী খান চৌধুরী প্রকৌশল ও প্রযুক্তি সংস্থান

গণী খান চৌধুরী প্রকৌশল ও প্রযুক্তি সংস্থান (ইংরেজি:- Ghani Khan Choudhury Institute of Engineering and Technology)
(GKCIET), ভারত সরকারের মানব সম্পদ উন্নয়ন মন্ত্রক ২০১০ সালে প্রতিষ্ঠা করে। সংস্থানটির দুর্গাপুর রাষ্ট্রীয় প্রযুক্তি সংস্থানের মেন্টরশিপ অধীনে ও মালদা জেলার রূপ কার গনী খান চৌধুরীর স্মৃতিতে প্রতিষ্ঠা করা হয়।

গণী খান চৌধুরী প্রকৌশল ও প্রযুক্তি সংস্থানের গঠন ও প্রযুক্তিগত কর্মদক্ষতা স্থানান্তরের জন্য একটি আন্তর্জাতিক মঞ্চ হিসেবে কাজ করার জন্য একটি মাল্টি স্তরপূর্ণ আন্তঃ শৃঙ্খলা ও আন্তঃ-বৃত্তকলা দক্ষ পেশাদার প্রযুক্তিগত জনশক্তি তৈরি করার লক্ষ্য নিয়ে প্রতিষ্ঠিত হয়।

বিভাগ

তথ্যসূত্র

আরও দেখুন 
 গণী খান চৌধুরী
 গৌড়বঙ্গ বিশ্ববিদ্যালয়

ভারতের শিক্ষাপ্রতিষ্ঠান
২০১০-এ পশ্চিমবঙ্গে প্রতিষ্ঠিত
পশ্চিমবঙ্গের প্রকৌশল মহাবিদ্যালয়
মালদহ জেলার বিশ্ববিদ্যালয় ও মহাবিদ্যালয়
২০১০-এ প্রতিষ্ঠিত শিক্ষাপ্রতিষ্ঠান
আইফোন ৫

আইফোন ৫ একটি স্মার্টফোন যা বাজারে এনেছে অ্যাপল ইনকর্পোরেটেড। এটা ষষ্ঠ জেনারেশনের আইফোন যা ১২ সেপ্টেম্বর, ২০১২ তে প্রথম বাজারে অবমুক্ত করা হয় এবং ২১ সেপ্টেম্বর, ২০১২ তা বাজারে আসে। আইফোন ৫ ই প্রথম আইফোন যা টিম কুকের নির্দেশনায় তৈরি হয়। এর প্রধান বৈশিষ্ট্যগুলো হল অ্যালুমিলিয়াম বেইজড চিকন ও হালকা বডি, ১৬ঃ৯ অ্যাস্পেক্ট রেশিও, এল.টি.ই. সাপোর্ট, ৩০ পিন কানেক্টরের পরিবর্তে ডক কানেক্টর। ক্যামেরা হিসাবে এতে সংযুক্ত করা হয় সনির তৈরি আট মেগাপিক্সেল ক্যামেরা।

ইতিহাস 
আইফোন ৪এস বাজারে আসার কিছুদিনের মধ্যেই আইফোন ৫ সম্পর্কিত গুজব বিভিন্ন সূত্রে আসতে থাকে যদিও বিস্তারিত তথ্য আসে জুন ২০১২ তে। ৪ সেপ্টেম্বর ২০১২ অ্যাপল একটি ইভেন্ট ঘোষণা করে। ১২ সেপ্টেম্বর, ২০১২ সান ফ্রান্সিস্কোতে এর বৈশিষ্ট্যগুলো অবমুক্ত করা হয়। ৩০ নভেম্বর ২০১২ সারাবিশ্বের বাজারে ছাড়া হয়।  অ্যাপল ১০ সেপ্টেম্বর ২০১৩ তে আইফোন ৫ বাজারে সরবরাহ বন্ধ করে এবং পরবর্তিতে আইফোন ৫এস ও আইফোন ৫সি ঘোষণা করা হয়।

বৈশিষ্ট্যগুলো 
 ২জি ও ৩জি এর পাশাপাশি ৪জি এর সংযোজন।
 ফোনের বডির মাত্রা ১২৩.৮ x৫৮.৫ x৭.6 মিলিমিটার। ডিসপ্লের ঘনত্ব ৩২৬ পিপিআই পিক্সেল। সম্পূর্ণ বডি হল ৭.৬ সরু।
 ১৬ মিলিয়ন কালার টাচস্ক্রীন ডিসপ্লে এতে মাল্টিটাচ বিদ্যমান। ডিসপ্লেতে কারনিং গরিলা গ্লাস সংযুক্ত আছে।
 ডিসপ্লের রেজুলেশন ৬৪০x১১৩৬ পিক্সেলের, ডিসপ্লে টি ৪.০৮ ইঞ্চি বড়।
 আইফোন ৫ এর পেছনের ক্যামেরা ৮ মেগাপিক্সেলের যাতে অটোফোকাস রয়েছে সঙ্গে ফ্ল্যাশলাইট তো আছেই। সামনের ক্যামেরা ১.২ মেগাপিক্সেলের।
 আইফোন ৪এসের মত আইফোন ৫ এও ১৬,৩২ ও ৬৩ গিগাবাইট সঞ্চয়ের ব্যবস্থা আছে। আতে আরো সংযুক্ত আছে ১ গিগাবাইট র‍্যাম। তবে কোন আলাদা মেমরি কার্ড স্লট নেই।
 আইফোন ৫ এর সিপিইউ কোয়াড-কোর ১.২ গিগাহার্জ। আইফোন 4s এ A5 Chipest ব্যবহার করা হয়েছিল। আইফোন ৫ এ Apple A6 Chipest ব্যবহার করা হয়েছে।
 আইফোন ৫ এ ব্যবহার করা হয়েছে ন্যানোসিম কার্ড প্রযুক্তি।
 সিরি এখানে আরো উন্নত।
 গুগলের ম্যাপ বাদ দিয়ে যুক্ত করা হয়েছে অ্যাপলের নিজস্ব ম্যাপ

তথ্যসূত্র 

মোবাইল ফোন
আইফোন
আইওএস (অ্যাপল)
বন্ধ হওয়া আইফোন
২০১৩-এ বন্ধ পণ্য ও সেবা
ভিডিওটেলিফোনি
সক্রিয় শব্দ নিয়ন্ত্রণ মোবাইল ফোন
বন্ধ ফ্ল্যাগশিপ স্মার্টফোন
আবিসিনিয়া

আবিসিনিয়া (; যাকে আবিসিনি, অবিসিনিয়া, হাবেসিনিয়েন বা আল-হাবাশ নামেও পরিচিত) ছিল আফ্রিকার শৃঙ্গ অঞ্চলের একটি প্রাচীন এলাকা। এটি আধুনিক ইথিওপিয়া ও ইরিত্রিয়ার উত্তর উচ্চভূমিতে অবস্থিত ছিল। ২০শ শতকের মাঝামাঝি পর্যন্ত এই শব্দটি ব্যাপকভাবে ইথিওপিয়ার সমার্থক হিসেবে ব্যবহৃত হতো। এটি মূলত ইথিওপিয়া ও ইরিত্রিয়ার আমহারা, তিগ্রায়ান ও তিগ্রিনিয়া-বসতিপূর্ণ উচ্চভূমিকে নির্দেশ করে।

ভাষাবিজ্ঞান 

"আবিসিনিয়া" শব্দটির উৎস মিশরীয় হায়ারোগ্লিফিক লেখায় খুঁজে পাওয়া যেতে পারে। সেখানে এটি লাল সাগরের আশেপাশের দক্ষিণাঞ্চলকে নির্দেশ করে, যেখান থেকে ধূপ উৎপন্ন হতো। ওই অঞ্চলের নাম ছিল ḫbś.tj.w, যার অর্থ "দাড়িওয়ালারা" (অর্থাৎ পুন্ট অঞ্চল)। এই ব্যুৎপত্তিগত সংযোগ প্রথম উল্লেখ করেন ভিলহেল্ম ম্যাক্স মিলার এবং এডুয়ার্ড গ্লাসার ১৮৯৩ সালে।

দক্ষিণ আরবীয় লিপিতে ḤBS²T নামটি বিভিন্ন শিলালিপিতে পাওয়া যায়। শব্দটির স্থানীয় প্রাচীনতম ব্যবহারের একটি উদাহরণ পাওয়া যায় দ্বিতীয় বা তৃতীয় শতকের সাবাঈয়ান শিলালিপিতে, যেখানে নেগুস (রাজা) GDRT-এর কথা বলা হয়েছে। আরেকটি সাবাঈয়ান শিলালিপিতে উল্লেখ আছে: mlky hhst dtwns wzqrns (হাবাসাতের রাজারা DTWNS এবং ZQRNS) - আক্সুম ও ḤBŠT। এজানা শিলায় রাজা এজানা-কে "ইথিওপীয়দের রাজা" হিসেবে অভিহিত করা হয়েছে, যা অন্যান্য সাবাঈয়ান লেখায় ḤBS²TM বা "হাবেসিনিয়েন" নামেও পাওয়া যায়।

হাবেসিনিয়েন নামটির গ্রিককৃত রূপ ABACIIN আনুমানিক ৪০০ খ্রিস্টাব্দের একটি আक्सুমীয় মুদ্রায় পাওয়া যায় এবং পরবর্তীতে এটি প্রাচীন ল্যাটিনে Abissensis হিসেবে উল্লেখিত হয়। ষষ্ঠ শতকের লেখক বাইজান্টিয়ামের স্টিফেনাস "Αβασηνοί" (Abasēnoi) শব্দটি ব্যবহার করেছিলেন, যা তিনি সাবাঈয়ানদের পাশ্ববর্তী অঞ্চল ও হাদরামিতদের সঙ্গে বসবাসকারী এক আরব জাতিকে বোঝাতে ব্যবহার করেন। "আবাসেনয়" অঞ্চলটি মির, ধূপ ও তুলা উৎপাদন করত এবং সেখানে এমন একটি উদ্ভিদ চাষ করা হতো যা থেকে বেগুনি রঙ (সম্ভবত wars, অর্থাৎ ফ্লেমিঞ্জিয়া গ্রাহামিয়ানা) উৎপাদিত হতো। অঞ্চলটি জাবিদ থেকে হিমইয়ার রাজ্যের রাজধানী জাফার পর্যন্ত যাত্রাপথে অবস্থিত ছিল। হেরমান ফন ভিসমান এই "আবাসেনয়" অঞ্চলটিকে ইব প্রদেশের জাবাল হুবাইশ পর্বত অঞ্চলে অবস্থিত বলে চিহ্নিত করেন, যা সম্ভবত ḥbš সেমিটিক মূল শব্দের সঙ্গেও সম্পর্কিত।

আধুনিক পশ্চিম ইউরোপীয় ভাষাগুলো (যেমন ইংরেজি) মধ্যযুগীয় রূপ Abissini থেকে শব্দটি গ্রহণ করে। ইংরেজিতে Abyssin শব্দটি প্রথম ১৫৭৬ সালে দেখা যায়, এবং Abissinia ও Abyssinia ১৬২০-এর দশকে ব্যবহৃত হতে শুরু করে।

আল-হাবাশ ইসলামি সাহিত্যে একটি খ্রিস্টান রাজ্য হিসেবে পরিচিত ছিল, এবং এটি আক্সুমীয়দের জন্য ব্যবহৃত একটি ঐতিহাসিক বহিঃনাম (exonym)। বর্তমান সময়ে এই শব্দের বিভিন্ন রূপ তুরস্ক, ইরান ও আরব বিশ্বে ইথিওপিয়ার নির্দেশে ব্যবহার হয়। এছাড়া এটি আমহারা, তিগ্রায় ও বিহের-তিগ্রিনিয়াদের দ্বারা একটি প্যান-জাতিগত শব্দ হিসেবেও ব্যবহৃত হয় (দেখুন: হাবেশা জনগণ)। অটোমান সাম্রাজ্য ১৫৫৭ সালে বর্তমান ইরিত্রিয়ার উপকূলীয় অংশ দখল করে হাবেশ প্রদেশ গঠন করে। এই সময় ওজদেমির পাশা মাসাওয়া বন্দরের পাশাপাশি আরকিকো শহরও দখল করেন।

আরও দেখুন 
 ইথিওপীয় সাম্রাজ্য
 ইথিওপীয় উচ্চভূমি
 হাবেশা জনগণ
 আফ্রিকার শৃঙ্গ

তথ্যসূত্র 

ঐতিহাসিক অঞ্চল
আফ্রিকার শৃঙ্গ
ইথিওপিয়ার ঐতিহাসিক ভূগোল
আমহারা অঞ্চলের ইতিহাস
তিগ্রায় অঞ্চলের ইতিহাস
ইরিত্রিয়ার ইতিহাস
করাচি কিংস

করাচি কিংস (, ) হল পাকিস্তানের করাচি, সিন্ধু ভিত্তিক একটি পেশাদারী ক্রিকেট দল। তারা পাকিস্তান সুপার লিগের সদস্য এবং প্রধান ৫টি দলের অন্যতম একটি দল। দলটিকে ২০১৫ সালে পাকিস্তান ক্রিকেট বোর্ড (পিসিবি) কর্তৃক পাকিস্তান সুপার লীগ ক্রিকেট প্রতিযোগিতার জন্য অনুমোদন দেওয়া হয়।দলটিতে বর্তমানে শোয়েব মালিক অধিনায়ক হিসেবে নেতৃত্ব দিচ্ছেন এবং সাবেক দক্ষিণ আফ্রিকার ক্রিকেটার মিকি আর্থার কোচ হিসেবে দায়িত্ব পালন করছেন। দলটি পাকিস্তানের সুপরিচিত মিডিয়া কোম্পানি এআরওয়াই গ্রুপের মালিকানাধিন; যেটি অবশ্য বিশ্বব্যাপি তাদের সহোদর বিভিন্ন চ্যানেল পরিবেশন করে থাকে।

ফ্রাঞ্চাইজ ইতিহাস 
২০১৫ সালে পাকিস্তান ক্রিকেট বোর্ড পাকিস্তান সুপার লীগের প্রথম উদ্বোধনী মৌসুমে ২০১৬ সালের ফেব্রুয়ারিত প্রতিনিধিত্ব করবে বলে ঘোষণা দেয়। যার ফলে ২০১৫ সালের ৩ ডিসেম্বরে পিসিবি পাঁচটি সিটি-ভিত্তিক এবং ফ্র্যান্চাইজিং মালিকদের সমন্বয়ে পাকিস্তান সুপার লীগের প্রথম মৌসুম উন্মোচন করেন। করাচি কিংসকে দশ বছরের জন্য মার্কিন ডলার $২৬ মিলিয়ন এর বিনিয়ময়ে এআরওয়াই মিডিয়া গ্রুপ কিনে নেয়। যার ফলে এটি টুর্নামেন্টের সর্বাধিক ব্যয়বহুল দল হিসেবে আত্মপ্রকাশ করে।

দলের বৈশিষ্ট্য

দলের নাম এবং লোগো 
২০১৫ সালের ২১ ডিসেম্বর তারিখে দলটির চূড়ান্ত নাম এবং লোগো উন্মোচন করা হয়। লোগোটি সাদা এবং সোনালী রংয়ের করাচি কিংস লেখার উপরে একটি সিংহ এর সমন্বয়ে তৈরী করা হয়েছে। দলটির স্বত্তাধিকারী সালমান ইকবাল লোগো উন্মোচন অনুষ্ঠানে বলেন যে, ‍‍"দলীয় লোগো এবং থিমটি করাচির সত্য আত্মা এবং স্থিতিস্থাপকতার বহিঃপ্রকাশ তুলে ধরা হয়েছে"।

পোশাকের রঙ এবং লোগো 
পোশাকের রং নীল এবং লাল রং এর সমন্বয়ে তেরী করা হয়েছে। দলীয় লোগো এবং পোশাক ২১ ডিসেম্বর তারিখে উন্মোচন করা হয়।

বর্তমান দল 
 Players with international caps are listed in bold.

 Source:

পরিচালনা কমিটি এবং কোচিং স্টাফ

তথ্যসূত্র

বহিঃসংযোগ 

 
২০১৬-এ প্রতিষ্ঠিত ক্রিকেট ক্লাব
পাকিস্তানের ক্রীড়া ক্লাব এবং দল
করাচির ক্রীড়া
করাচির ক্রিকেট
২০১৬-এ পাকিস্তানে প্রতিষ্ঠিত
রাজনৈতিক দলীয় ব্যবস্থাপক

রাজনৈতিক দলীয় ব্যবস্থাপক বা প্রচারণা চেয়ারম্যান বা প্রচার পরিচালক হলেন একজন প্রদেয় বা স্বেচ্ছাসেবক ব্যক্তি, যার কাজ হলো ভূমিকা রাজনৈতিক প্রচারের কার্যক্রম যেমন তহবিল সংগ্রহ, বিজ্ঞাপন, মতামত পোল, ভোট আদায় (জনসাধারণের সাথে সরাসরি যোগাযোগ সহ) সমন্বয় করা এবং অন্যান্য প্রচেষ্টা কার্যক্রম সরাসরি সমর্থন করা।

প্রার্থী ছাড়া তারা প্রায়শই প্রচারণার সর্বাধিক দৃশ্যমান নেতা। তবে আধুনিক প্রচার ব্যবস্থাপকরা, বিশেষত রাষ্ট্রপতি পর্যায়ে, কৌশল নির্ধারণের ক্ষেত্রে বেশিরভাগ ক্ষেত্রেই কার্যকৌশল নিয়ে উদ্বিগ্ন থাকেন, যদিও তারা এটা নির্ধারণ করেন না। সিনিয়র কৌশলবিদরা সাধারণত রাজনৈতিক পরামর্শদাতার বাইরে থাকেন, প্রাথমিকভাবে মতামত জরিপ পরিচালনা বা বিশ্লেষণ করেন এবং মিডিয়া পরামর্শদাতা হয়ে থাকেন।

তথ্যসূত্র

প্রচার ব্যবস্থাপক
নির্বাচন
এম-২১৮ (মিশিগান হাইওয়ে)

এম-২১৮ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। রাস্তাটি ১৮.১০৮ মাইল (২৯.১৪২ কি.মি.) লম্বা। রাস্তাটি উইক্সোম এর ইন্টারস্টেট-৯৬ থেকে ওকল্যান্ড কাউন্টির বিজনেস ইউএস-১০ পর্যন্ত বিস্তৃত। এম-২১৮ ১৯৩৬ সালে তৈরী করা হয় এবং ১৯৩৮ সালে এটি পন্টিয়াক পর্যন্ত বাড়ানো হয়। তবে রাস্তাটির নামকরণ ১৯৬৩ সাল নাগাদ রদ করা হয়।

রাস্তার বিবরণ 

রাস্তাটি উইক্সোম এলাকার আই-৯৬ থেকে শুরু হয়, তারপর উইক্সোমের উত্তরদিকের রাস্তা ধরে উত্তর-পূর্ব দিকে অগ্রসর হতে থাকে। বর্তমানে উইক্সোমকে পন্টিয়াক ট্রেইল বলা হয়। ট্রাঙ্কলাইন সড়কটি পন্টিয়াক ধরে চলে ওকল্যান্ড কাউন্টির ওয়ার্ল্ড লেক অতিক্রম করে। সেলভ্যান লেকের উত্তরপূর্বে রাস্তাটি ইউএস-১০ অতিক্রম করে পন্টিয়াক ত্যাগ করে। অবশেষে রাস্তাটি বিজনেস ইউএস-১০ এ গিয়ে সমাপ্ত হয়।

ইতিহাস 
যখন ১৯৩৬ সালে এম-২১৮ কে স্টেট ট্রাঙ্কলাইন ব্যবস্থায় নিয়ে আসা হয়, তখন রাস্তাটি পন্টিয়াকের এম-৫৮ এবং ওয়েস্ট নোভির ইউএস-১৬ এর সংযোগ-সড়ক হিসেবে কাজ করতো। পরবর্তিতে ১৯৩৮ সালে রাস্তাটিকে পন্টিয়াকের ইউএস-১০ পর্যন্ত বাড়ানো হয়। পরবর্তিতে ১৯৬৩ সাল পর্যন্ত রাস্তাটি ট্রাঙ্কলাইন সড়ক হিসেবে সেবা দিয়ে গেছে।

মূখ্য অংশবিশেষ

তথ্যসূত্র

বহিঃসংযোগ 

 M-218 at Michigan Highways

মিশিগান অঙ্গরাজ্যের মহাসড়ক
ড্রুক এয়ার

ড্রুক এয়ার কর্পোরেশন লিমিটেড ড্রুকএয়ার-রয়েল ভুটান এয়ার লাইনস হিসাবে পরিচালিত, যা মূলত ভুটান রাজতন্ত্রের জাতীয় বিমান সংস্থা, যার সদর দফতর অবস্থিত পারো শহরের পশ্চিম জংঘহাগে। ১৯৮১ সালে প্রতিষ্ঠিত হবার পর দশ বছর সেচ্ছায় মূল কার্যক্রম থেকে বিচ্ছিন্ন থাকার পর এই বিমানসংস্থাটি ইহার সাত বছর পর বিদেশি পরিদর্শককে স্বাগত জানায়। ১৯৮৩ সালে যাত্রি চাহিদার কারণে বিমান সংস্থাটি ডোর্নিয়ার ডো ২২৮ এয়ারক্রাফ্ট পারো থেকে কলকাতার পথে বিমান চালু করে। বিমান বিএই-১৪৬-১০০ ­সুযন্ত্রপাতি সমূহ সমৃদ্ধ ১৯৮৮ সালের নভেম্বরে চালু হয় যা ২০০৪ সালে দুটি এয়ারবাস এ৩১৯এস দ্বারা প্রতিস্থাপিত হয়। ড্রুক এয়ার দক্ষিণ এশিয়ার একটি সুলভ সময় সূচি যুক্ত বিমান সংস্থা যা ৫ টি দেশের ৮ টি গন্তব্যে গমন করে।

ইতিহাস
১৯৬৮ সালে ইন্ডিয়ান বর্ডার রোডস অর্গানাইজেশন নামে পারো উপত্যকায় একটি বিমান বন্দর নির্মিত হয় যা ভুটান রাজতন্ত্রের জন্য প্রাথমিক ভাবে ইন্ডিয়ান সেনাবাহিনীর তলবি হেলিকপ্টার হিসেবে ব্যবহার করা হতো। পারো এয়ারপোর্টের গভীর উপত্যকায় ২২৩৫ মিটার (সমুদ্র থেকে উচু) উচ্চতায় প্রতিষ্ঠিত করা হয় এবং এটা ছিল ৪৯০০ মিটার উচ্চ পর্বত মালা দ্বারা পরিবেষ্টিত। ঐ সময় এটার রানওয়ের দৈর্ঘ্য ছিল ১,২০০ মি. পর্যন্ত। বিমান সংস্থাটির প্রধান প্রয়োজনীয়তা ছিল যেন এটা আবশ্যই কলিকাতা থেকে পারো–পারো থেকে কলিকাতায় এক যাত্রায় গমন করতে পারে যেহেতু এই রাস্তার ভেতরে আর কোন অবকাঠামোগত কোন সুযোগ সুবিধা ছিল না। ছিল না নতুন করে তেল নেয়ার ব্যবস্থা। ১৯৭৮ এবং ১৯৮০ এর ভেতর তিনটি ভিন্ন ভিন্ন পথে বিমান পরিক্ষামূলকভাবে ভারত এবং ভুটানের ভেতর ফ্লাইট চালানো হয়েছিল, কোন পথই খুব একটি বেশি উপযোগী ছিল না।

ব্যবসায়িক ধারা
বিমান সংস্থাটি তফসিলভুক্ত লাভজনক ফ্লাইট পরিচালনা শুরু করে ১৯৮২ সালের ১১ই ফেব্রুয়ারি, ফ্লাইট ১০১ পারো থেকে ছেড়ে যায় কলকাতার উদ্দেশ্যে এবং পরদিন ফ্লাইট ১০২ ফেরৎ আসে কলকাতা থেকে। পথম চার সপ্তাহ ফ্লাইটটি সপ্তাহে তিন দিন করে পরিচালিত হতো, এরপর ফ্লাইটটি প্রতিদিনকার ফ্লাইটে পরিনত হয়। সেবা কার্যক্রম শুরু করার পর পারো বিমানবন্দরে দুই কক্ষের একটি কামড়া সংযোজন করা হয় যেখান থেকে বিমান গুলোকে নিয়ন্ত্রণ করা সম্ভব হতো। সিভিল এভিয়েশন কার্যালয় পতিষ্ঠিত হয়েছিল ১৯৮৬ সালের জানুয়ারি মাসে, যার আগ পর্যন্ত এই বিমান সংস্থাটিকেই বিমান বন্দরের অবকাঠামো পরিচালনা এবং রক্ষনাবেক্ষনের দায়দায়িত্ব বহন করতে হতো। ১৯৮৬ সালের ৩০ শে অক্টোবর বাংলাদেশের রাজধানী ঢাকায় বিমান ফ্লাইট চালানো শুরু করা হয়।[৩][৪] পরবর্তিতে বিমান সংস্থাটি তার বহরে জেট বিমান এবং এয়ারবাস যুগ অতিক্রম করে। বর্তমানে ড্রুকএয়ার ভারতের কলকাতা, মুম্বাই, বারোদা, দিল্লি, গোয়া, গৌহাটি বাংলাদেশের ঢাকায়, সিংগাপুরে, ভুটানের যাকার, থ্রাসিগাং নেপালের কাঠমন্ডুতে এবং থাইলেন্ডের ব্যাংককে বিমান পরিচালনা করে আসছে। বর্তমানে বিমান সংস্থাটির রয়েছে ৪ টি এয়ারবাস এ৩১৯-১০০, ১ টি এটিআর ৪২-৫০০ অর্থাৎ মোট ৫ টি বিমান তাদের বহরে আছে এবং ৫ টি এয়ারবাস এ৩২০-২০০ ক্রয়াদেশ প্রদান করা হয়েছে। বর্তমানে বিমান সংস্থাটির হাতে থাকা ৫ টি আন্তর্জাতিক মানে বিমান রয়েছে। এর ভেতর এয়ারবাস এ৩১৯-১০০ এ মোট ১১৮ জন যাত্রি যাতায়াত করতে পারেন। এটিআর ৪২-৫০০ বিমানটি মূলত পুরাতন বিমান হিসাবে ড্রুকএয়ার ক্রয় করে ২০১১ সালে। ক্রয়াদেশ দেয় এয়ারবাস এ৩২০-২০০ বিমান গুলি ২০১৬ সালের শেষ নাগাদ সরবরাহ করা হবে।

তথ্যসূত্র 

ভুটানের বিমান পরিবহন সংস্থা
রাষ্ট্রায়ত্ত বিমান পরিবহন সংস্থা
১৯৮১-এ ভুটানে প্রতিষ্ঠিত